CELEX: 31982R3459
Language: el
Date: 1982-12-21 00:00:00
Title: Κανονισμός (EOK) αριθ. 3459/82 τού Συμβουλίου τής 21ης Δεκεμβρίου 1982 σχετικά μέ τό καθεστώς εισαγωγής πού εφαρμόζεται γιά ορισμένες τρίτες χώρες κατά τό 1983 στόν τομέα τού προβείου καί αιγείου κρέατος

Avis juridique important

|

31982R3459

Κανονισμός (EOK) αριθ. 3459/82 τού Συμβουλίου τής 21ης Δεκεμβρίου 1982 σχετικά μέ τό καθεστώς εισαγωγής πού εφαρμόζεται γιά ορισμένες τρίτες χώρες κατά τό 1983 στόν τομέα τού προβείου καί αιγείου κρέατος  

Επίσημη Εφημερίδα αριθ. L 365 της 24/12/1982 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 3459/82 ΤΟΥ ΣΥΜΒΟΥΛΙΟΥ  της 21ης Δεκεμβρίου 1982  σχετικά με το καθεστώς εισαγωγής που εφαρμόζεται για ορισμένες τρίτες χώρες κατά το 1983 στον τομέα του προβείου και αιγείου κρέατος  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι ο κανονισμός (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 1195/82 (4), καθόρισε καθεστώς συναλλαγών με τις τρίτες χώρες στον τομεα αυτό· ότι το καθεστώς αυτό περιλαμβάνει ιδίως είσπραξη εισφοράς κατά την εισαγωγή·  ότι η Κοινότητα έχει συνάψει συμφωνίες αυτοπεριορισμού με την πλειοψηφία των τρίτων χωρών που εξάγουν προϊοντα του τομέα προβείου και αιγείου κρέατος·  ότι, μέχρι να συναφθούν συμφωνίες με τις άλλες τρίτες χώρες που εξάγουν κατά παράδοση προς την Κοινότητα, φαίνεται σκόπιμο να περιοριστεί κατά το 1983 η είσπραξη εισφοράς και η χορήγηση πιστοποιητικών εισαγωγής για ορισμένα προϊόντα που προέρχονται από τις χώρες αυτές·  ότι πρέπει να επιτραπούν οι εισαγωγές στα Κράτη μέλη, λαμβάνοντας υπόψη τα παραδοσιακά εμπορικά ρεύματα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για τα προϊόντα που αναγράφονται κατωτέρω, η είσπραξη της εισφοράς που εφαρμόζεται κατά την εισαγωγή ορίζεται κατ' ανώτατο όριο στο 10 % κατ' αξίαν, εντός του όριου ποσοτήτων που εκφράζονται σε τόνους ισοδύναμου σφαγίου ανά συγκεκριμένη τρίτη χώρα και ανά κατηγορία:  1.2.3,5 //   //   //   // Κλάση του  Δασμολογίου  // Περιγραφή εμπορευμάτων   // Ενδιαφερόμενες τρίτες χώρες και ποσότητα   //   //  1.2.3.4.5 //   //   // Χιλή  // Ισπανία  // Άλλες τρίτες  χώρες (α)  //   //   //   //   //   // 01.04  // Προβατοειδή και αιγοειδή, ζώντα:  //   //   //   //   // Β. Λοιπά (β)  // 0  // 0  // 100  // 02.01  // Κρέατα και παραπροϊόντα σφαγίων, βρώσιμα, των ζώων των αναφερομένων εις τάς κλάσεις 01.01, 01.02, 01,03 ή 01.04, νωπά, διατετηρημένα δι' απλής ψύξεως ή κατεψυγμένα:  //   //   //   //   // Α. Κρέατα:  //   //   //  //   // IV. Προβατοειδή και αιγοειδή:  //   //   //   //  // α) Νωπά ή διατετηρημένα δι' απλής ψύξεως  // 0  // 500  // 100  //   // β) Κατεψυγμένα  // 1 490  // 0  // 100  //  //   //   //   //  (α) Εκτός από την Αργεντινή, την Αυστραλία, την Αυστρία, τη Βουλγαρία, την Ουγγαρία, την Ισλανδία, τη Νέα Ζηλανδία, την Πολωνία, τη Ρουμανία, την Τσεχοσλοβακία, την Ουρουγουάη και τη Γιουγκοσλαβία.  (β) Για τα προϊόντα που υπάγονται στη διάκριση 01.04 Β του Κοινού Δασμολογίου, ο συντελεστής μετατροπής καθαρή μάζα (ζών βάρος), μάζα ολόκληρου σφαγίου (βάρος ισοδύναμου σφαγίου), που πρέπει να ληφθεί υπόψη, είναι 0,47.  2. Είναι δυνατόν να επιτραπεί στα Κράτη μέλη να χορηγούν πιστοποιητικά εισαγωγής για τα προϊόντα που αναφέρονται στην παράγραφο 1 στα όρια των ποσοτήτων που αντιστοιχούν στις παραδοσιακές εισαγωγές τους από τις εν λόγω τρίτες χώρες.  Άρθρο 2  Για τα προϊόντα και για τις τρίτες χώρες που αναφέρονται στο άρθρο 1, η χορήγηση πιστοποιητικών εισαγωγής που προβλέπεται στο άρθρο 16 του κανονισμού (ΕΟΚ) αριθ. 1837/80 πραγματοποιείται, κατά το έτος 1983, εντός του ορίου των ποσοτήτων που αναφέρονται στο άρθρο 1.  Άρθρο 3  Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 1837/80.  Άρθρο 4  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1983 μέχρι να τεθούν σε εφαρμογή οι συμφωνίες αυτοπεριορισμού με τις σχετικές τρίτες χώρες, και το αργότερο μέχρι τις 31 Δεκεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Δεκεμβρίου 1982.  Για το Συμβούλιο  Ο Πρόεδρος  O. MOELLER  (1) ΕΕ αριθ. C 268 της 12. 10. 1982, σ. 5.  (2) ΕΕ αριθ. C 334 της 20. 12. 1982, σ. 121.  (3) ΕΕ αριθ. L 183 της 16. 7. 1980, σ. 1.  (4) ΕΕ αριθ. L 140 της 20. 5. 1982, σ. 22.